Lo Reino u Taifa de Denya estió un reino musulmán que amainixió quan se desfació lo Califato de Cordoba, enta lo 1010. La fundó lo emir y antigo esclavo d'orichen eslavo Muchahid en un chicot territorio formato por Bairén, Orba, Alteya, Callosa, Sagra, Cocentaina y Bocairent y lurs redolatas, tenendo Denya u Dàniyya como capital. A elite la formaban antigos soldatos musulmans d'Europa de l'Este, estando una de las taifas eslavonas. Muchahid teneba lo cargo de gobernador dica 1013, quan se proclamó rechent de l'Omeya Al-Moaiti, a qui deixó mandar no más que en qüestions relichiosas.